|  |
| --- |
|  |
| **REPUBLIKA HRVATSKA****PRIMORSKO-GORANSKA ŽUPANIJA****OPĆINA OMIŠALJ****UPRAVNI ODJEL** |

KLASA: 024-01/24-01/143

URBROJ: 2170-30-24-1

Omišalj, 3. prosinca 2024.

**PREDMET: Savjetovanje sa zainteresiranom javnošću o Nacrtu odluke o ostvarivanju prava na prigodni poklon za Božić u 2025. godini**

 Općina Omišalj već dugi niz godina u povodu blagdana Božića isplaćuje prigodni poklon roditeljima poginulih branitelja Domovinskog rata s područja općine Omišalj.

 Nacrtom odluke utvrđuje se pravo na prigodni poklon u povodu blagdana Božića u 2025. godini roditeljima poginulih branitelja Domovinskog rata s područja općine Omišalj.

 Temeljem članka 11. Zakona o pravu na pristup informacijama („Narodne novine“ broj 25/13, 85/15 i 69/22) jedinice lokalne samouprave dužne su provoditi savjetovanje s javnošću pri donošenju općih akata odnosno drugih strateških ili planskih dokumenata kad se njima utječe na interes građana i pravnih osoba. Na taj se način želi upoznati javnost s predloženim Nacrtom odluke i pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja odluke i u konačnosti ugrađeno u odredbe odluke.

 **Svoje prijedloge vezane uz Nacrt odluke možete podnijeti putem Obrasca za savjetovanje dostupnog na ovoj stranici. Popunjen obrazac šalje se putem e-maila na adresu:** **nina.kovac@omisalj.hr****.**

 **Savjetovanje o nacrtu Prijedloga odluke otvoreno je do 16. prosinca 2024. godine.**

 Po završetku Savjetovanja svi pristigli prijedlozi bit će pregledani i razmotreni, sastavit će se Izvješće o prihvaćenim i neprihvaćenim prijedlozima, kao i razlozima neprihvaćanja, i to Izvješće bit će objavljeno na ovoj stranici.

Općina Omišalj

***- nacrt -***

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 36/09, 125/08, 36/09, 150/11, 19/13 - službeni pročišćeni tekst, 144/12, 137/15 - službeni pročišćeni tekst, 123/17, 98/19 i 144/20) i članka 33. Statuta Općine Omišalj („Službene novine Primorsko-goranske županije“ broj 5/21), Općinsko vijeće Općine Omišalj na \_\_. sjednici održanoj \_\_\_\_\_\_\_\_\_ 2024. godine, donijelo je

**ODLUKU**

**o ostvarivanju prava na prigodni poklon za Božić u 2025. godini**

**Članak 1.**

Ovom Odlukom o ostvarivanju prava na prigodni poklon za Božić u 2025. godini (dalje u tekstu: Odluka) utvrđuje se pravo na prigodni poklon u povodu blagdana Božića u 2025. godini, korisnici te način ostvarivanja prava.

**Članak 2.**

(1) Pravo na prigodni poklon za Božić u 2025. godini ostvaruju roditelji poginulih branitelja Domovinskog rata s područja općine Omišalj.

(2) Pravo na prigodni poklon ostvaruje se putem poštanske uputnice u iznosu od 200,00 eura, a isplatit će se u prosincu 2025. godine.

**Članak 3.**

Ova Odluka stupa na snagu 1. siječnja 2025. godine, a objavit će se u „Službenim novinama Primorsko-goranske županije“.

**OPĆINSKO VIJEĆE OPĆINE OMIŠALJ**

 **Predsjednica**

 **Dunja Mihelec**